text: It all started in 1969 and today Vónin is a major developer and manufacturer of high quality fishing gear, aquaculture equipment as well as supplying equipment for the land base industry.
text: #000000
text: Ber til at gera eitt trol, sum er størri og fiskar betri, uttan at vera tyngri? Vónin fann loysnina við at gera tveir bellar í sama trol, sum við sínum stóra gapi fiskar líka so væl sum tvey trol, og harumframt sparir skipinum 15-20 prosent av oljuni.
text: #000001
text: Tvíbellatrol í royndarbrunninum hjá Sintef
text: #000002
text: -Men vit funnu so uppá at býta bellin í tvey. Gjørdu tveir bellar við síðuna av hvørjum øðrum, og soleiðis bar til at stytta bellin munandi, greiðir Søren Havmand frá.
text: #000004
text: Sambært søluleiðaranum fyri botn- og rækjutrol byrjaði alt við einum fyrispurningi frá norskum rækjuskipi, sum ynskti at kunna fiska líka nógv við tveimum trolum, sum onnur fiskaðu við trimum. Til tað kravdist eitt størri trol, sum tó ikki var tyngri at arbeiða við. Og tað er út frá hesum fyrispurningi, at Vónin fór at menna eitt rækjutrol við tveimum bellum.
text: #000005
text: Fyrstu royndirnar vóru góðar, bæði í simulatorinum og í framkomna royndarbrunninum hjá Sintef í Hirtshals. Men tá Vónin skuldi gera eitt veruligt rækjutrol til hetta skipið at fiska við, var vertíðin av og bíleggingin bleiv útsett.
text: #000006
text: mborð á norska trolaranum Atlantic Star, sum fiskar botnfisk í Barentshavinum, var tó stórur áhugi fyri hesum øðrvísi troli. Kundi sama prinsipp brúkast til teirra fiskiskap? Svarið vísti seg at vera ja, og Atlantic Star gjørdist fyrsta skipið, ið royndi eitt slíkt trol, sum síðan hevur fingið navnið Infigo.
text: #000008
text: Søren Havmand samanber støðuna hjá skipinum, áðrenn og aftaná. Vanliga fiskaði skipið við tveimum 630 meska’trolum. Men í dag fiskar tað við einum 920 meska-troli við tveimum bellum. Skipið fiskar tað sama, serliga tí gapið á nýggja trolinum er líka so stórt sum gapið á tveimum av teimum gomlu trolunum. Í staðin fyri 80 metrar av belli er bellurin nú 40 metrar, og 1000 kilo av neti er minkað niður í umleið 650 kilo. Við gamla trolinum brúkti skipið vanliga umleið 590 litrar av olju um tíman, men nú er nýtslan umleið 480 litrar um tíman.
text: #000009
text: Góðu royndirnar hjá norska trolaranum hava kveikt áhugan fyri hesum troli millum onnur skip. Vónin hevur selt tvey slík trol til grønlendskar trolarar, og fyrsta trolið er eisini selt einum av føroysku barentshavstrolarunum. Øll trý trol verða latin skipunum í mai mánað.
text: #000011
text: -Nú verður spennandi at síggja, hvussu trolini fara at roynast, bæði í Barentshavinum og í grønlendskum sjógvi, har tey seinni skulu brúkast í svartkalvafiskiskapi, sigur Søren Havmand.
text: #000012
text: -Tá verður fyrsta málið at fáa eitt rækjuskip við tveimum av hesum trolum at fiska tað sama, sum tey annars hava fiskað við trimum trolum, sigur Søren Havmand.
text: #000014
text: Nýggju trolini verða gjørd á deildini hjá Vónini í Tórshavn.
text: #000015
text: Søren Havmand, søluleiðaði fyri botn- og rækjutrol
text: #000016
text: SambandSambandDeildirMiðlarKatalogUm okkumSøganNýskapanBurðardygdStørvServiceFiskivinnaAlivinnaTrawl LogAqua LogVinna á landi
text: #000017
text: FiskivinnaAlivinnaTrawl LogAqua LogVinna á landi
text: #000018
text: We are using cookies to give you the best experience on our website.
text: #000020